താലിബാന് പിന്തുണ നല്കാന് മുഖ്യധാരാ രാഷ്ട്രീയ പാര്ട്ടികള് മത്സരിക്കുന്നു മതതീവ്രവാദത്തെ പാലും തേനും ഒഴിച്ച് വളര്ത്തുന്നു: കെ.സുരേന്ദ്രന് തിരുവനന്തപുരം: താലിബാന് അനുകൂല നിലപാടെടുക്കുന്നവരാണ് 1921ലെ മാപ്പിള ലഹളയെ വെള്ളപൂശുന്നതെന്ന് ബിജെപി സംസ്ഥാന അദ്ധ്യക്ഷന് കെ.സുരേന്ദ്രന്. അഫ്ഗാന് താലിബാന്്റെ നിയന്ത്രണത്തിലായ ശേഷം കേരളത്തില് ഒരു പുതിയ രാഷ്ട്രീയമാണ് ഭരണപക്ഷവും പ്രതിപക്ഷവും കളിക്കുന്നത്. ഭഗത് സിംഗും വാരിയന് കുന്നനും ഒരു പോലെയാണെന്ന് പറയുന്ന സ്പീക്കറുള്ള നാടാണിതെന്നും തിരുവനന്തപുരത്ത് നടന്ന വാര്ത്താസമ്മേളനത്തില് അദ്ദേഹം പറഞ്ഞു. ചരിത്രത്തിന്റെ അപനിര്മ്മിതിയാണ് ഇവിടെ നടക്കുന്നത്. മതതീവ്രവാദത്തെ പാലും തേനും ഒഴിച്ച് വളര്ത്തുകയാണ് കേരളത്തിലെ രാഷ്ട്രീയ നേതാക്കള്. കേരളത്തില് താലിബാന് പിന്തുണ നല്കാന് മുഖ്യധാരാ രാഷ്ട്രീയ പാര്ട്ടികള് മത്സരിക്കുകയാണ്. കേരളത്തിലെ പ്രധാനപ്പെട്ട ഒരു പത്രം താലിബാന്്റെ ജിഹ്വയാണ് പുറപ്പെടുവിക്കുന്നത്. ഇത്തരം കാര്യങ്ങളില് ഒരു നടപടിയും സര്ക്കാര് എടുക്കുന്നില്ല. സംസ്ഥാനത്ത് മത തീവ്രവാദ ശക്തികളുടെ സാന്നിധ്യം ശക്തിപ്പെടുമ്ബോള് കേരള പോലീസും സര്ക്കാരും നിരുത്തരവാദമായ സമീപനമാണ് സ്വീകരിക്കുന്നതെന്നും സുരേന്ദ്രന് പറഞ്ഞു. തിരുവനന്തപുരത്ത് ലൈസന്സ് ഇല്ലാത്ത തോക്കുമായി കാശ്മീര് സ്വദേശികളെ പിടിച്ചത് ഗൗരവതരമാണ്. സമാന്തര ടെലിഫോണ് എക്സേഞ്ച് നടത്തിയ കേസില് എറണാകുളം കാക്കനാട് നിന്നും തെലുങ്കാന പോലീസാണ് പ്രതിയെ പിടിച്ചത്. സ്വര്ണ്ണക്കള്ളക്കടത്തുമായി ബന്ധമുള്ള സമാന്തര ടെലിഫോണ് എക്സേഞ്ച് പാക്കിസ്ഥാനില് നിന്നാണ് നിയന്ത്രിക്കപ്പെടുന്നത്. തീവ്രവാദസംഘടനകള്ക്ക് വേണ്ടിയാണ് ഇത് പ്രവര്ത്തിക്കുന്നത്. തിരുവനന്തപുരം അന്താരാഷ്ട്ര സ്വര്ണ്ണക്കടത്തിലെയും കരിപ്പൂര് സ്വര്ണ്ണക്കടത്തിലെയും പ്രതികള് സമാന്തര ടെലിഫോണ് എക്സേഞ്ച് ഉപയോഗിച്ചു. എന്നാല് കേരള പോലീസ് നിഷ്ക്രിയമായി എല്ലാം നോക്കിനില്ക്കുകയാണ്. പോലീസിന്്റെ അഴിഞ്ഞാട്ടമാണ് കേരളത്തില് നടക്കുന്നതെന്ന് ബിജെപി സംസ്ഥാന പ്രസിഡന്റ് കുറ്റപ്പെടുത്തി. അച്ഛനെയും അമ്മയേയും കസ്റ്റഡിയിലെടുത്ത പോലീസ് കൊച്ചു കുഞ്ഞിനെ കാറില് പൂട്ടിയിട്ട് മനുഷ്യത്വരഹിതമായാണ് പെരുമാറിയത്. ഇതിനെതിരെ സര്ക്കാരിന്റെ ഭാഗത്ത് നിന്നും ഒരു നടപടിയുമുണ്ടായില്ല. ആറ്റിംങ്ങലില് നടന്ന പോലീസിന്റെ സദാചാര പോലീസ് ചമയല് കേരളത്തിലെ പോലീസ് രാജിന് ഉദ്ദാഹരണമാണ്. വ്യാപകമായ പിടിച്ചുപറിയും അക്രമവുമാണ് പോലീസ് നടത്തുന്നത്. പെറ്റികേസ് ചാര്ജ് ചെയ്ത് പണം പിരിക്കാന് ഓര്ഡര് ചെയ്യുകയാണ് മുഖ്യമന്ത്രി. സിപിഎം ഫ്രാക്ഷനാണ് പോലീസിലുള്ളത്. ആര്എസ്എസിനെ ചൂണ്ടി മുഖ്യമന്ത്രിക്ക് നേരെ വെടിവെക്കുകയാണ് സിപിഐ നേതാവ് ആനിരാജ ചെയ്തത്. ഇത്രയധികം കൊവിഡ് വര്ദ്ധിച്ചിട്ടും സര്ക്കാര് ഒരു നടപടിയുമെടുക്കുന്നില്ല. അശാസ്ത്രീയമായ നടപടിയിലൂടെ കേരളത്തിനെ ദുരിതത്തിലാക്കിയതിന് സര്ക്കാരാണ് ഉത്തരവാദിയെന്നും സുരേന്ദ്രന് കൂട്ടിച്ചേര്ത്തു. വാര്ത്താസമ്മേളനത്തില് ബിജെപി സംസ്ഥാന ജനറല് സെക്രട്ടറി പി.സുധീറും സംബന്ധിച്ചു.